Diari Oficial de la Generalitat Valenciana


Sumari del DOGV 9617, del 14-06-2023 (2023/6498)

RESOLUCIÓ de 7 de juny de 2023, de la Universitat Miguel Hernández, per la qual es disposa la publicació de l'oferta d'ocupació pública per a l'any 2023 de places de cossos docents universitaris i de professorat permanent laboral. Referència: 01274/2023.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6498


Data del document
:   07-06-2023

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández d'Elx
    * concurs administratiu

RESOLUCIÓ de 7 de juny de 2023, de la Universitat Miguel Hernández, per la qual es disposa la publicació de l'oferta d'ocupació pública per a l'any 2023 de places de cossos docents universitaris i de professorat permanent laboral. Referència: 01838/2023. [2023/6498]  
Per Resolució rectoral de data 7 de juny de 2023, s'ha disposat el següent:  
«En aplicació del que disposen l'article vint de la Llei 31/2022, de 23 de desembre, de pressupostos generals de l'Estat per a l'any 2023, i l'article trenta-sis de la Llei 9/2022, de 30 de desembre, de pressupostos de la Generalitat per a l'exercici 2023, pel qual les places resultants de la taxa de reposició d'efectius s'han d'incloure en una oferta d'ocupació pública;  
De conformitat amb el que disposa l'article setanta del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, referit a l'oferta d'ocupació pública;  
En aplicació del que disposa l'esmentat article vint de la Llei de pressupostos generals de l'Estat per a l'any 2023, pel qual la taxa de reposició corresponent al personal docent i investigador en aquesta universitat per a 2023 seria d'un màxim de quaranta-set places, de les quals la Universitat estarà obligada a destinar, com a mínim, un 15 per cent del total de places que oferisca a la incorporació, en aquella categoria per a la qual estiga acreditat, de personal investigador doctor que haja finalitzat el Programa Ramón y Cajal i haja obtingut el certificat I3. En cas que no s'utilitzen totes les places previstes en la reserva, aquestes es podran oferir a altres investigadors de programes d'excel·lència, nacionals o internacionals, que hagen obtingut el certificat I3, conforme a les dotacions que figuren en l'estat de despeses del pressupost d'aquesta institució;  
Considerant l'apartat 2 de l'article 71 de la Llei orgànica 2/2023, de 22 de març, del sistema universitari, que disposa que les universitats han d'establir programes de promoció interna, que estiguen dotats en l'estat de despeses del seu pressupost, per a l'accés des de la categoria de professor titular d'universitat i de professor permanent laboral a una altra de superior categoria. Considerant el que preveu el document del Ministeri d'Universitats, remés a aquesta universitat el 27 de març de 2023, sobre «Continguts principals de la governança i la carrera acadèmica en la LOSU», en el qual s'indica conforme amb el que estableix l'article 71 que «les universitats establiran programes de promoció interna des de la figura de PPL en la seua categoria equivalent a professor/a titular a una altra de superior categoria, siga funcionarial o laboral». Considerant igualment que aquestes places no poden superar el nombre màxim de places que siguen objecte d'oferta pública d'ocupació de torn lliure, en aquest mateix any, per a l'accés als cossos docents de l'article 68 i de professorat permanent laboral;  
Considerant les necessitats docents i investigadores de la Universitat Miguel Hernández i la dotació econòmica per a places de funcionaris docents aprovada en el pressupost d'aquesta universitat per a l'exercici 2023;  
A la vista de l'Acord adoptat pel Consell de Govern de la Universitat Miguel Hernández d'Elx, reunit en la sessió extraordinària amb data de 9 de maig de 2023, pels quals s'aprova l'oferta d'ocupació pública per a l'any 2023 de places de cossos docents universitaris i de professorat permanent laboral, de conformitat amb la taxa de reposició autoritzada i una vegada obtinguda l'autorització de la Conselleria d'Innovació, Universitats, Ciència i Societat Digital;  
Fent ús de les potestats i funcions que confereixen els estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 50 i següents de la Llei orgànica 2/2023, de 22 de març, del sistema universitari, aquest rectorat resol:  
  
  
Primer  
Publicar en el Diari Oficial de la Generalitat Valenciana l'oferta d'ocupació pública per a l'any 2023, referida a places de cossos docents universitaris i de professorat permanent laboral que figura com a annex d'aquesta resolució.  
  
Segon  
Seguint el que disposa l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, el termini màxim per a la convocatòria del procés selectiu previst en aquesta oferta és de tres anys, comptadors a partir de la publicació d'aquesta resolució.  
  
Contra aquesta resolució, que esgota la via administrativa, s'hi pot interposar potestativament un recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la publicació.»  
  
Elx, 7 de juny de 2023.- El rector: Juan José Ruiz Martínez.  
  
  
ANNEX  
  
Concurs d'accés de torn lliure  
  
- Quaranta places de professor titular d'universitat i professor permanent laboral.  
- Set places de professor titular d'universitat i professor permanent laboral, destinades a la provisió de places per a personal que haja finalitzat el Programa Ramón y Cajal i haja obtingut el certificat I3. En cas que no s'utilitzen totes les places previstes en aquesta reserva, aquestes es podran oferir a altres investigadors de programes d'excel·lència, nacionals o internacionals, i que hagen obtingut el certificat I3.  
  
  
  
Concurs d'accés per promoció interna  
  
- Quaranta places aplicables a la categoria de catedràtic d'universitat i a la categoria que corresponga conforme al que preveu l'article 71 de la Llei orgànica 2/2023, de 22 de març, del sistema universitari (des de la figura de professor permanent laboral en la seua categoria equivalent a professor/a titular a una altra de superior categoria, siga funcionarial o laboral).